section_heading: Povijest
paragraph_text: NK Vatrogasac osnovan je 16. veljače 1947. godine u kući obitelji Adamić. Osnovalisu ga nekoliko zanesenjaka među kojima se ističu kao osnivači: Josip Katušić, Josip Vugrin, Slavko Golić, Franjo Čujko, Nikola Adamić, Josip Papić, Stjepan Filipčić i Stjepan Oršić. Bilo je to vrijeme poslije drugog svjetskog rata kad nije bilo mnogo sredstava ali su ovi ljudi svojim volonterizmom i ljubavlju za nogometom postavili temelje NK VATROGASAC. Kako su mnogi od njih bili vatrogasci tako je i klub dobio ime te ga zadržao sve do današnjih dana te simbolizira povezanost dviju najstarijih društvenih organizacija u selu. Zabilježeno je da je prvi “sponzor” bila Ana Spehnjak poznatija kao “Lojzačka” koja je dala prva sredstva za osnivanje kluba. Za prvog predsjednika kluba izabran je Stjepan Oršić, za prvog tajnika izabran je Josip Katušić, a za prvog blagajnika izabran je Stjepan Filipćić. Klub je bio prvenstveno klub sela Zdenci Brdovečki i njegov najbolji prezentant u bližoj i daljnjoj okolici pa čak i izvan granica naše domovine. Kao prvi nastup spominje se utakmica u Drenju, na žalost do danas nije sačuvan rezultat prve utakmice ali je poznata prva jedanaestorica: Lepesić Vinko, Čujko Franjo, Katušić Josip, Katušić Franjo, Prelec Franjo, Adamić, Filipčić, Katušić D., Golić Slavko, Čujko M., Vugrin Josip.